SCB จัดโปร “SCB Home Loan Plus UP”ให้วงเงินกู้สูงสุด 100% เบิกจ่าย 31 ธ.ค.นี้
ธ.ไทยพาณิชย์ จัดโปร “SCB Home Loan Plus UP” มอบวงเงินกู้สูงสุด 100% อนุมัติ-เบิกจ่ายใน 31 ธ.ค.59
24 ส.ค. 2559

คุณเมธา อังวัฒนพานิช รองกรรมการผู้จัดการอาวุโสสายงานพัฒนาธุรกิจและพัฒนาโครงการแนวราบบริษัท แสนสิริ จำกัด (มหาชน) หรือ SIRI ร่วมกับ คุณกนกวรรณ ใจศรี ผู้ช่วยผู้จัดการใหญ่ ผู้บริหารสายสินเชื่อเพื่อที่อยู่อาศัย ธนาคารไทยพาณิชย์ จำกัด (มหาชน) หรือ SCB จัดแคมเปญ “SCB Home Loan Plus UP” สินเชื่อที่อยู่อาศัยสำหรับลูกค้าพนักงานประจำที่ปัจจุบันทำงานในบริษัทที่ใช้สินเชื่อสวัสดิการกับธนาคารไทยพาณิชย์ มอบสวัสดิการดีๆ ในการซื้อบ้านในฝัน
โดยจะได้รับวงเงินกู้สูงสุด 100% ของราคาประเมินหลักประกัน พร้อมรับวงเงินพิเศษสำหรับตกแต่งบ้านหรือซื้อเฟอร์นิเจอร์สูงสุด 20% ของราคาประเมินหลักประกัน รวมวงเงินกู้สูงสุด 120% เมื่อซื้อบ้านหรือคอนโดมิเนียมคุณภาพในโครงการของแสนสิริทุกแห่งทั่วประเทศ โดยได้รับอนุมัติและเบิกจ่ายเงินกู้ภายในวันที่ 31 ธันวาคม 2559 เงื่อนไขเป็นไปตามที่แสนสิริและธนาคารกำหนด